Lesen 12
Olsem Wanem Mipela i Stretim Wok Bilong Autim Tok Bilong Kingdom?
Paslain liklik long Jisas i dai, em i tok: “Ol bai autim dispela gutnius bilong Kingdom long olgeta hap bilong graun na bai olgeta lain man i ken harim, na bihain long dispela, pinis bai kamap.” (Matyu 24:14) Tasol olsem wanem ol inap autim tok long olgeta hap? Long rot bilong bihainim pasin Jisas i soim taim em i stap hia long graun.
Mipela i laik bungim ol man long haus bilong ol. Jisas i skulim ol disaipel bilong em long autim gutnius long ol haus. (Matyu 10:
Mipela i laik bungim ol man long olgeta hap ol i stap long en. Jisas i stap gutpela eksampel tu long pasin bilong autim tok long ol man long ol pablik ples, olsem long nambis o long hulwara bilong komiuniti. (Mak 4:1; Jon 4:
Olsem wanem? Yu inap tingim wanpela man em yu laik serim gutnius bilong Kingdom Bilong God wantaim em na bai gutpela samting inap painim em long bihain? Orait, no ken pasim maus, kirap nau long autim dispela gutpela tok long ol narapela!
Wanem dispela “gutnius” mipela i mas autim?
Ol Witnes Bilong Jehova i mekim wanem bilong bihainim eksampel bilong Jisas long autim tok?
zsm_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn